A gyermekek szexuális bántalmazása és szexuális kizsákmányolása rendkívül súlyos bűncselekmény. E bűncselekmények tartós fizikai, lelki sérüléseket és társadalmi károkat okoznak a kiszolgáltatott áldozatoknak, ezért ők külön védelmet és gondoskodást igényelnek, amihez egyben joguk is van. Ezenfelül a gyermekek szexuális bántalmazását tartalmazó anyagok, amelyeket a jogszabály „gyermekpornográfiaként” említ, az egyes áldozatokkal szembeni többszörös bűncselekményt testesítenek meg. Először is ott a szexuális bántalmazás, amelyről fényképek vagy audiovizuális felvételek készültek. Ezt követően minden alkalommal, amikor a fényképet vagy a videofelvételt közzéteszik, terjesztik vagy megnézik, súlyosan megsértik a gyermek magánélet védelméhez való jogát. Egy újabb traumát jelent, amikor a gyermek megtudja, hogy a fényképek és a videofelvételek forgalomba kerültek, amelyeket a barátok vagy a rokonok is láthatnak.

Az e jelentésben található leírás és elemzés a tagállamok által 2016. november 1-jéig megküldött információkon alapul. Az ezt követően kapott értesítéseket a Bizottság nem vette figyelembe. Az e jelentésben azonosított kérdéseken túlmenően az átültetés során további kihívások is felmerülhettek, egyéb olyan rendelkezések is születhettek, amelyekről nem számoltak be a Bizottságnak, illetve egyéb jogalkotási és nem jogalkotási fejlemények is történhettek. Következésképpen ez a jelentés nem akadályozza a Bizottságot abban, hogy bizonyos rendelkezéseket további vizsgálatnak vessen alá annak érdekében, hogy továbbra is támogassa a tagállamokat az irányelv átültetésében és végrehajtásában.

Az átültetési határidő lejáratáig csak 12 tagállam értesítette a Bizottságot az irányelv átültetésének befejezéséről. A Bizottság ezért a nemzeti átültetési intézkedésekről szóló értesítés elmulasztása miatt kötelezettségszegési eljárást indított a többi tagállammal szemben; ezek: BE, BG, IE, EL, ES, IT, CY, LT, HU, MT, NL, PT, RO, SI és UK. Az összes ilyen kötelezettségszegési eljárás 2016. december 8-ig lezárult. A nemzeti átültető intézkedések késedelmes elfogadása és az erre vonatkozó értesítés késedelmes elküldése késleltette a Bizottság elemzését és az átültetésről szóló jelentéseinek közzétételét.

A 4. cikk (3) bekezdése értelmében a tagállamoknak szankcionálniuk kell a gyermek pornográf előadáson való részvételre kényszer vagy erőszak alkalmazásával történő késztetését, vagy a gyermek e célból történő megfenyegetését. AT, BG, CY, DE, EL, ES, IE, IT, LT, MT, NL, SI, SK és UK (Gibraltár) esetében olyan jogszabály van hatályban, amely átülteti az irányelv ezzel kapcsolatos rendelkezését. A tagállamok eltérő szóhasználattal élnek a „kényszer, erőszak és fenyegetés” szemléltetésére. Például BG, DE, HR, HU, IT, PL és SI „erőszakra és fenyegetésre”, BG „erőszakra, súlyos sérelemmel való fenyegetésre”, EL „kényszerre vagy erőszakra vagy fenyegetésre”, ES pedig „erőszak vagy megfélemlítés alkalmazására” hivatkozik.

A gyermek pornográf előadáson való részvételre való késztetését vagy toborzását illetően (4. cikk (2) bekezdése) AT, BG, CY, DE, EL, ES, IT, LT, MT, NL, RO, SK és UK (Gibraltár) az irányelv e rendelkezését átültető jogszabályt léptetett hatályba. A többi tagállamtól kapott információ nem volt egyértelmű.

A gyermeknek valamely harmadik féllel folytatott szexuális tevékenységre kényszer, erőszak vagy fenyegetés alkalmazásával történő késztetése (3. cikk (6) bekezdése) tekintetében CY, DE, FR, LU, MT, NL és PT kifejezetten utal jogszabályaiban a bűncselekmény harmadik személlyel való elkövetésére, ugyanakkor AT, BG, CZ, ES, HU, IE, IT, LT, RO, SE és SI esetében a jogszabályok erre csak implicit módon vagy a kényszer, erőszak vagy fenyegetés alkalmazásával elkövetett nemi erőszakra, szexuális tettlegességre vagy szexuális bántalmazásra vonatkozó rendelkezéseken keresztül térnek ki.

Másrészről a legtöbb tagállam elfogadott olyan jogszabályt, amely szankcionálja a gyermekkel kényszert, erőszakot vagy fenyegetést alkalmazva folytatott szexuális tevékenységet, és az irányelvben előírt mértékű szankciókat tartalmaz (3. cikk (5) bekezdésének iii. pontja). Míg CY, DE, LU és MT megemlíti a „kényszert, erőszakot és fenyegetést”, addig a többi tagállam az „erőszak és fenyegetés” (CZ, EL, FI, FR, LT, LU, LV, NL, PT, SE és SK), a „kényszer és fenyegetés” (BE, BG, DE, HR, HU, IT, PL és SI), az „erőszak és megfélemlítés” (ES), a „gyermek akarta ellenére” (EE) és az „erőszakkal kényszerítés” (AT) kifejezést használja, illetve más kifejezéseket használ.

CY, CZ, DE, EE, FR, IE, IT, LT, LV, MT, PL, SI és SK bűncselekményként határoz meg a beleegyezési korhatárt el nem ért gyermekkel folytatott bármely szexuális aktust, és azt a 3. cikk (4) bekezdéséhez hasonló módon szankcionálja. AT, BE, BG, ES, HR, LU RO, PT és SE különbséget tesz a behatolással járó és a behatolással nem járó szexuális aktus között.

A gyermekprostitúciót illetően CY és SK egy konkrét fogalommeghatározást is beillesztett átültető jogszabályaiba, amely a 2. cikk d) pontjának összes elemét felöleli. Másrészről AT, BG, CZ, DE, EL, LT, LU, SE, SI és UK esetében az átültetés a gyermekprostitúcióval kapcsolatos bűncselekményekkel összefüggő ítélkezési gyakorlatból és egyéb forrásokból következik (4. cikk (5)–(7) bekezdése), miközben BE, EE, ES, FI, FR, HR, IT, MT, NL, PL, PT és RO esetében kizárólag a gyermekprostitúcióval kapcsolatos bűncselekményekből.

BE, CY, EE, EL, ES, HR, IE, IT, LV, PT, RO, SE, SK és UK (Gibraltár) jogszabályaiban használja a „gyermekpornográfia” fogalmát. Az összes többi tagállam eltérő fogalmakat használ: például pornográf ábrázolás (AT), pornográf anyagok (BG), pornográf mű (CZ), pornográf kép vagy ábrázolás (FR) és más fogalmak.

A beleegyezési korhatár tagállamonként eltérő: 14 év (AT, BG, DE, EE, HU és PT), 15 év (CZ, FR, HR, PL, SE, SI és SK), 16 év (BE, ES, LT, LU, LV, NL és UK), 17 év (CY és IE) és 18 év (MT). FI, IT és RO esetében különböző beleegyezési korhatárok vannak érvényben a bűncselekmény jellegétől függően. EL esetében a beleegyezési korhatár eltér a férfiak beleegyezésen alapuló homoszexuális tevékenységei (17 év), illetve a beleegyezésen alapuló heteroszexuális tevékenységek és a nők beleegyezésen alapuló homoszexuális tevékenységei (15 év) tekintetében.

Az 5. cikk (7) és (8) bekezdésében foglalt rendelkezések lehetőséget biztosítanak arra, hogy az 5. cikket adott helyzetekben is alkalmazzák. AT, DE, ES, SE és UK (5. cikk (7) bekezdése), valamint AT és DE (5. cikk (8) bekezdése) kivételével minden tagállam úgy döntött, hogy nem alkalmazza ezek a rendelkezéseket.

A 4. cikk (6) bekezdése bünteti a gyermek gyermekprostitúcióra kényszerítését vagy erre erőszak alkalmazásával történő késztetését, vagy a gyermek e célból történő megfenyegetését. AT, BG, CY, CZ, DE, EE, EL, ES, FR, HR, IT, LT, LU, MT, NL, PT, RO, SI, SK és UK (Skócia) esetében olyan jogszabály van hatályban, amely átülteti az irányelv ezzel kapcsolatos rendelkezését. A többi tagállamtól kapott információ nem volt egyértelmű.

A 4. cikk (5) bekezdése értelmében a tagállamoknak szankcionálniuk kell a gyermek gyermekprostitúcióra való késztetését vagy toborzását, vagy a gyermek e célból, haszonszerzéssel járó vagy egyéb módon történő kizsákmányolását. BE, BG, CY, CZ, DE, EL, ES, FR, HR, IT, LT, LU, MT, NL, PT, RO, SE, SI, SK és UK esetében olyan jogszabály van hatályban, amely átülteti az irányelv ezzel kapcsolatos rendelkezését. A többi tagállamtól kapott információ nem volt egyértelmű.

A 4. cikk (4) bekezdése bünteti a gyermek részvételével folytatott pornográf előadáson való tudatos részvételt. AT, BG, CY, DE, ES, FI, IE, IT, LT, MT, RO, SI, SK és UK (Gibraltár) esetében olyan jogszabály van hatályban, amely átülteti az irányelv ezzel kapcsolatos rendelkezését. A többi tagállamtól kapott információ nem volt egyértelmű.

Míg néhány tagállam (BG, CY, DE, HR, FR, IT, LU és SI) egyedi rendelkezéseket vezetett be, amelyek a 3., 4. és 5. cikkben említett bűncselekmények esetében foglalkoznak a lefoglalás vagy elkobzás kérdésével, a többi tagállam a büntetőjog által előírt, valamennyi bűncselekményre alkalmazandó, lefoglalással és elkobzással kapcsolatos általános szabályokra hagyatkozik.

A 9. cikk f) pontja súlyosító körülményről rendelkezik abban az esetben, ha az elkövető szándékosan vagy gondatlanságból veszélyeztette a gyermek életét. A legtöbb tagállam rendelkezik e rendelkezést átültető hatályos jogszabállyal. BE, CZ, ES, FI, FR, IE, IT, LV, SK és UK esetében az információ nem volt egyértelmű.

A 9. cikk e) pontja értelmében, ha az elkövetőt korábban már elítélték hasonló jellegű bűncselekményért, az súlyosító körülménynek számít. AT, BE, CZ, HR, IT, LV, PT és SK általános súlyosító körülményekről rendelkezik, függetlenül attól, hogy a későbbi bűncselekmény hasonló jellegű vagy sem. Másrészről BG, CY, EE, ES, FI, HU, MT és PL esetében az előírások kitérnek a hasonló jellegű bűncselekmény elkövetésére. FR és LT esetében a két lehetőség (hasonló bűncselekmények és egymástól független bűncselekmények) külön elbírálás alá esik.

A 9. cikk d) pontja szerint a bűncselekmény súlyosabban büntetendő, ha azt bűnszervezet keretében követték el. A legtöbb tagállam rendelkezik e rendelkezést átültető hatályos jogszabállyal, beleértve a „bűnszervezet” fogalommeghatározásának átültetését is, MT ráadásul közvetlenül is hivatkozik a szervezett bűnözés elleni küzdelemről szóló, 2008. október 24-i 2008/841/IB tanácsi kerethatározatra.

A 9. cikk c) pontja értelmében, ha a bűncselekményt több személy együtt követte el, az súlyosító körülménynek tekintendő. Míg CY, HR és IT kifejezetten megemlíti a „több személy” által együtt elkövetett cselekményt, a többi tagállam más szóhasználattal él. Például BE az „egy vagy több személy” kifejezést, BG, EL, MT, NL és PT a „kettő vagy több személy” kifejezést, DE és SE pedig az „egynél több személy” kifejezést említi.

A 9. cikk b) pontja olyan bűncselekményekre utal, amelyeket a gyermek családtagja, a gyermekkel közös háztartásban élő, vagy elismert bizalmi vagy hatalmi helyzetével visszaélő személy követett el. A legtöbb tagállam rendelkezik e rendelkezést átültető hatályos jogszabállyal. AT, BE, BG, DE, ES, IE, LT, LU, PL, RO, SI és UK (Anglia/Wales, Skócia és Gibraltár) esetében az információ nem volt egyértelmű.

A 16. cikk (1) bekezdését illetően HR, MT, PT, SI és UK (Anglia/Wales, Észak-Írország és Gibraltár) esetében a jogszabályok általános kötelezettséget állapítanak meg a bűncselekmények bejelentésére vonatkozóan. A legtöbb tagállam esetében azonban a gyermekek védelme érdekében a jogszabályok konkrét rendelkezést tartalmaznak a bűncselekmények bejelentésével kapcsolatban (AT, BG, CY, CZ, DE, EE, EL, ES, FI, HU, IT, LT, LV, NL, RO és SE). Ezenfelül BG, CY, CZ, DE, EL, FI, HU, IT, LV, RO, SE és SK bizonyos szakmák esetében (például a tanárok, orvosok, pszichológusok, ápolók számára) konkrét kötelezettségként írja elő az illetékes hatóságok értesítését.

A 15. cikk (2) bekezdése értelmében a tagállamok kötelesek lehetővé tenni, hogy bűncselekmények esetében kellő idővel az áldozat nagykorúvá válását követően emeljenek vádat. AT, BE, CY, EE, EL, ES, HR, HU, IE, LV, MT, PL, RO, SE, SI és UK rendelkezik e rendelkezést átültető hatályos jogszabállyal. BG, CZ, DE, FI, IT, LT, NL és SK esetében bizonyos bűncselekmények tekintetében az elévülés attól az időponttól kezdődik, amikor a bűncselekményt elkövették. Ez azt jelenti, hogy a gyermek áldozatok, különösen azok, akiket nagyon fiatal korban bántalmaztak, nagykorúságuk elérését követően nem feltétlenül rendelkeznek elegendő idővel ahhoz, hogy elérjék a vádemelést.

A 15. cikk (1) bekezdése értelmében a tagállamok meghozzák a szükséges intézkedéseket annak érdekében, hogy a 3–7. cikkben említett bűncselekmények ügyében folytatott nyomozásra és az említett bűncselekmények miatti vádemelésre az áldozat vagy annak képviselője által tett bejelentéstől vagy feljelentéstől függetlenül kerüljön sor, továbbá hogy a büntetőeljárás abban az esetben is folytatódhasson, ha az említett személy visszavonta a vallomását. Míg CY, NL, PL és PT nemzeti jogszabályai kifejezetten követik a 15. cikk (1) bekezdésében foglalt elvet, AT, BE, BG, CZ, DE, EE, EL, ES, FI, FR, HR, HU, IT, LT, LU, LV, MT, RO, SE, SI és SK ezt a rendelkezést a nyomozás megindítására vagy a vádemelésre vonatkozó általános büntetőjogi szabályok révén ültette át. UK (Anglia/Wales, Észak-Írország és Skócia) esetében az ügyészség büntetőeljárást kezdeményezhet, illetve folytathatja a már megkezdett eljárásokat, ha úgy találják, hogy elegendő bizonyíték áll rendelkezésre ahhoz, hogy jó eséllyel ítélet születhessen, valamint a büntetőeljárás közérdeket szolgál. IE ugyanezt a közérdekkel kapcsolatos elvet alkalmazza.

Néhány tagállam (AT, BE, BG, EL, FI, HR, HU, IT, LU, PL és SI) általános rendelkezések bevezetésével ültette át a 16. cikk (2) bekezdését, amelyek kötelezővé teszik vagy ösztönzik a bűncselekmények bejelentését és/vagy a rászorulók megsegítését. A többi tagállam (BG, CY, CZ, EE, ES, FR, HR, LT, LV, NL, PT, RO, SE és SK) ezt konkrétabb jogi szabályozás útján ültette át, kötelezővé téve a gyermekek ellen elkövetett bűncselekmények bejelentését. UK (Anglia/Wales, Észak-Írország és Skócia) nem jogalkotási intézkedéseket alkalmaz.

Az embereket főként a bántalmazások olyan segélyvonalak/forróvonalak használatával történő bejelentésére ösztönzik, mint BE esetében a Child Focus (telefonszám: 116000) vagy LT esetében a Child Line (116111).

2.1.15.Joghatóság és a büntetőeljárás összehangolása (17. cikk)

A 17. cikkben foglalt szabályok az ezen irányelvben felsorolt bűncselekményekkel kapcsolatos joghatóság tagállamok általi megállapításáról rendelkeznek.

A 17. cikk (1) bekezdése az azzal kapcsolatos joghatóságra terjed ki, amikor a bűncselekményt részben vagy egészben valamely tagállam területén követték el, illetve az elkövető az adott tagállam állampolgára. A legtöbb tagállam hatályba léptetett jogszabályokat e rendelkezés átültetésére. CY, IE, LV, NL, SI, PT és UK (Gibraltár) esetében az információ nem volt egyértelmű.

A 17. cikk (2) bekezdése értelmében a tagállamoknak lehetőségük van a területükön kívül elkövetett bűncselekményekre vonatkozóan további joghatóságot megállapítani: például ha a bűncselekményt az adott tagállam valamely állampolgára vagy olyan személy sérelmére követték el, akinek a szokásos tartózkodási helye az adott tagállam területén van (17. cikk (2) bekezdésének a) pontja), a bűncselekményt az adott tagállam területén letelepedett jogi személy javára követték el (17. cikk (2) bekezdésének b) pontja), vagy az elkövető szokásos tartózkodási helye az adott tagállam területén van (17. cikk (2) bekezdésének c) pontja). A legtöbb tagállam úgy döntött, hogy él a 17. cikk (2) bekezdésének a) pontjában (AT, BE, BG, CZ, EE, EL, ES, FI, FR, HR, HU, IT, MT, NL, PL, PT, RO, SI és SK) és a 17. cikk (2) bekezdésének c) pontjában (AT, BE, ES, FI, FR, HR, IE, LT, LU, LV, MT, NL, PT, RO, SE és SK) meghatározott választási lehetőséggel, és csak kevesebben éltek a 17. cikk (2) bekezdésének b) pontjában foglalt választási lehetőséggel (CY, CZ, ES, HR, IT, LV, MT, PL, PT, RO és SI).

A 17. cikk (3) bekezdése értelmében a tagállamok kötelesek biztosítani, hogy joghatóságuk kiterjedjen azokra a helyzetekre, amikor a bűncselekményeket a területükről elért informatikai és kommunikációs technológia segítségével követték el, függetlenül attól, hogy az a területükön található-e. Míg CY, EL, MT és PT konkrét rendelkezést vezetett be, amely követi az irányelv szövegét és közvetlenül utal az informatikai és kommunikációs technológia segítségével elkövetett bűncselekményekre, AT, BE, BG, DE, EE, ES, FI, FR, HR, HU, IE, IT, LT, RO, SI, SK és UK általános rendelkezést fogadott el, amely a területükön elkövetett bűncselekményekre állapít meg joghatóságot.

A 17. cikk (4) bekezdése tiltja a kettős büntethetőség követelményének megállapítását az érintett tagállam területén kívül elkövetett bűncselekményekkel kapcsolatos vádemelések esetében, amennyiben az elkövető az adott tagállam állampolgára. BG, CZ, HU, IT, LV, MT, SK és UK (Anglia/Wales és Észak-Írország) nem írja elő a kettős büntethetőség követelményét, amikor egy bűncselekmény tekintetében megállapítja joghatóságát. A kettős büntethetőségre vonatkozó záradék elfogadása ellenére AT, BE, DE, EE, EL, ES, FI, FR, HR, LT, LU, NL és SE a 17. cikk (4) bekezdésében említett valamennyi bűncselekményre vonatkozóan konkrét kivételeket állapít meg.

A 17. cikk (5) bekezdése értelmében a tagállamok kötelesek biztosítani, hogy joghatóságuk ne legyen alárendelve annak a feltételnek, hogy a büntetőeljárás megindítására kizárólag az áldozatnak a bűncselekmény elkövetésének helyén tett bejelentése után vagy a bűncselekmény elkövetésének helye szerinti államtól érkezett feljelentést követően kerülhet sor. A legtöbb tagállam rendelkezik e rendelkezést átültető hatályos jogszabállyal. LU és SI esetében a szolgáltatott információ nem volt egyértelmű.

2.2.Az áldozatoknak nyújtott segítség és az áldozatok védelme (18–20. cikk)

2.2.1.A gyermek áldozatoknak nyújtott segítségre, támogatásra és védelmi intézkedésekre vonatkozó általános rendelkezések (18. cikk)

A 18. cikk általános rendelkezéseket állapít meg a gyermek áldozatoknak nyújtott segítségre, támogatásra és védelmi intézkedésekre vonatkozóan.

A 18. cikk (1) bekezdése értelmében a gyermek legfőbb érdekeinek figyelembevételével segítséget, támogatás és védelmet kell nyújtani a gyermek áldozatoknak. A legtöbb tagállam rendelkezik e rendelkezést átültető hatályos jogszabállyal. A BE, DE, LV és SI által szolgáltatott információ nem volt egyértelmű.

A 18. cikk (2) bekezdése értelmében a tagállamok kötelesek megtenni az annak biztosításához szükséges intézkedéseket, hogy az adott gyermek segítségben, támogatásban és védelemben részesüljön attól fogva, hogy az illetékes hatóságok észszerű feltételezés alapján úgy vélhetik, hogy a gyermek esetleg bűncselekmény áldozatává vált. A tagállamok körülbelül fele vezetett be e rendelkezést átültető intézkedéseket. AT, BE, BG, DE, EL, ES, FR, IT, LU, NL, PL, SI és UK (Anglia/Wales, Észak-Írország és Skócia) esetében az információ nem volt egyértelmű.

A 18. cikk (3) bekezdése értelmében a tagállamok kötelesek biztosítani, hogy amennyiben az áldozat életkora bizonytalan, és okkal feltételezhető, hogy az említett személy gyermek, akkor őt gyermeknek vélelmezzék annak érdekében, hogy haladéktalanul segítségben, támogatásban és védelemben részesüljön. Míg BG, CY, EL és LT esetében az e rendelkezést átültető jogszabályok szövegezése nagyon hasonlít az irányelvére, EE, ES, HR, LV, MT, PT, RO és UK (Anglia/Wales és Gibraltár) esetében a jogszabályok az áldozatok tekintetében a kiskorúság általános vélelméről rendelkeznek mindaddig, amíg az ellenkezője be nem bizonyosodik. AT, BE, CZ, DE, FI, FR, HU, IE, IT, LU, PL, SE, SI, SK és UK (Skócia) esetében az információ nem volt egyértelmű.

2.2.2.Az áldozatoknak nyújtott segítség és támogatás (19. cikk)

A 19. cikk általános rendelkezéseket állapít meg a gyermek áldozatoknak és családjuknak nyújtott segítség, támogatás és védelmi intézkedések tekintetében.

A 19. cikk (1) bekezdése értelmében a tagállamok kötelesek biztosítani, hogy segítséget és támogatást nyújtanak az áldozatoknak a büntetőeljárást megelőzően, annak során és annak befejezését követően megfelelő ideig, és különösen azon gyermekek védelmét biztosítják, akik a családjukon belüli zaklatásról tesznek bejelentést. A legtöbb tagállam rendelkezik e rendelkezést átültető hatályos jogszabállyal. A DE, HU, IE, IT, LV, PL, RO, SI és SK által szolgáltatott információ nem volt egyértelmű.

A 19. cikk (2) bekezdése értelmében a tagállamok kötelesek biztosítani, hogy a gyermek áldozatoknak nyújtott segítség és támogatás ne legyen ahhoz a feltételhez kötve, hogy a gyermek áldozat kész-e együttműködni a nyomozás, a büntetőeljárás és a tárgyalás során. Míg CY, EL, MT és UK (Anglia/Wales és Gibraltár) esetében a jogszabályok az irányelvhez hasonló szóhasználattal élnek, a tagállamok többsége (AT, BE, BG, CZ, EE, ES, FI, FR, HR, HU, IE, IT, LT, LU, LV, NL, PL, PT, RO, SE, SK és UK (Észak-Írország és Skócia)) különféleképpen rendelkezik a segítségnyújtásról és a támogatásról. A DE és SI által szolgáltatott információ nem volt egyértelmű.

A 19. cikk (3) bekezdése értelmében a tagállamok kötelesek biztosítani, hogy az egyes áldozatok sajátos körülményeinek egyedi értékelését követően, valamint a gyermek véleményének, szükségleteinek és aggodalmainak kellő figyelembevételével nyújtsanak segítséget és támogatást a gyermek áldozatok részére. A legtöbb tagállam bevezetett e rendelkezést átültető intézkedéseket. A DE, EL, IT, LT, LU, LV, NL, PL, SI és UK (Skócia) által szolgáltatott információ nem volt egyértelmű.